29. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 658 της 11/16 Σεπτ. 1978, (ΦΕΚ Α΄ 148) Περί ιδρύσεως εδρών, εργαστηρίων και συστάσεως θέσεων βοηθητικού διδακτικού προσωπικού παρά τη Πολυτεχνική Σχολή του Πανεπιστημίου Θράκης. Άρθρ.1.-1.Ιδρύονται παρά τη Πολυτεχνική Σχολή του Πανεπιστημίου Θράκης αι κάτωθι τακτικαί έδραι: α)Ειδικής Μηχανολογίας, έχουσα ως περιεχόμενον: «Κατασκευαστικά στοιχεία μηχανών. Διαμορφώσεις απλών σιδηρών κατασκευών και υπολογισμοί αυτών. Στοιχεία ανυψωτικών και μεταφορικών μηχανών. Στοιχεία μηχανουργικών κατεργασιών, μετροτεχνίας και ελέγχου ποιότητος. Μηχανολογικά στοιχεία ηλεκτροπαραγωγών εγκαταστάσεων (Μηχαναί εσωτερικής καύσεως – στρόβιλοι – λέβητες). Υδροδυναμικαί μηχαναί». β)Μεταλλογνωσίας, έχουσα ως περιεχόμενον: «Κρυσταλλογραφία των μετάλλων. Κράματα μετάλλων εν γένει. Διαγράμματα φάσεων. Μεταλλογραφία. Μέθοδοι ελέγχου των μετάλλων και κραμάτων. Συγκολλήσεις των μετάλλων». γ)Πυρηνικής Τεχνολογίας, έχουσα ως περιεχόμενον: «Φυσική και Τεχνολογία των πυρηνικών αντιδραστήρων. Πυρηνικοί αντιδραστήρες ισχύος. Τεχνολογία των πυρηνικών καυσίμων. Προέλευσις και μέτρησις των πυρηνικών ακτινοβολιών. Πυρηνικοί σταθμοί παραγωγής ηλεκτρικής ενεργείας. Τεχνικοοικονομικά προβλήματα των πυρηνικών αντιδραστήρων». 2.Παρ’ εκάστη των δια της παρ. 1 του παρόντος ιδρυομένων εδρών συνιστώνται ανά μία θέσις επιμελητού, ανά 2 θέσεις βοηθών και ανά μία θέσις παρασκευαστού. Άρθρ.2.-Ιδρύονται παρά τη Πολυτεχνική Σχολή του Πανεπιστημίου Θράκης τα κάτωθι εργαστήρια: α)Τακτικής έδρας Ειδικής Μηχανολογίας. β)Τακτικής έδρας Μεταλλογνωσίας. γ)Τακτικής έδρας Πυρηνικής Τεχνολογίας. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος. 